Toshkent shahrining Yunusobod tumani, “Qoraqamish” ko‘chasida joylashgan “LEP” stansiyasi boshqa joyga ko‘chiriladi. Foto: Globallookpress Poytaxt hokimligi matbuot xizmati xabariga ko‘ra, 28 may kuni yer osti gaz quvurini kesish va ulash ishlari amalga oshiriladi. Ushbu ishlar soat 11:00 dan 18:00 ga qadar amalga oshiriladi va Yunusobod tumanidagi ayrim tabiiy gaz iste’molchilariga gaz ta’minoti vaqtinchalik to‘xtatiladi: Aholi va ulgurji iste’molchilar: Yunusobod 2,3,4,5,6,7,8,9,10,11,12,13,14 va 15-mavzelaridagi ko‘p qavatli uylar; “Yo‘l ariq” MFY; “Kulol qo‘rg‘on” MFY; “Yunusobod” MFY; “Bobodehqon” MFY; “Otchopar-1” va "Otchopar-2" MFY; “Xiyobontepa” MFY; “Bodomzor” MFY; “Yangi tarnov” MFY; “Bog‘i Bo‘ston” MFY; Shayx Shivli MFY; Firdavsiy MFY; “Matonat” MFY; “Minor“ MFY; G‘ayratiy MFY; Islomobod MFY. “Hududgaz Toshkent shahar” MChJ yetkazilayotgan noqulayliklar uchun gaz iste’molchilaridan uzr so‘ragan.